jkorsvik/nowiki_second_scrape_merged huggingface dataset:
Toppserien 2003

Toppserien 2003 besto av 10 lag. Det var den fjerde sesongen av Toppserien og den syttende sesongen i den øverste landsdekkende divisjonen for kvinner. Kolbotn var regjerende mester og Liungen og Fløya rykket opp før sesongen.
Serien i 2003 ble vunnet av Trondheims-Ørn, som foreløpig avsluttet sin vinnerrekke på syv seire i den øverste divisjonen, om enn de var nære i 2004- og 2006-sesongen. Laget vant med komfortable åtte poeng på tittelforsvarer Kolbotn og Asker. I motsatt ende av tabellen endte Larvik klart sist, mens Liungen endte bare 2 minusmål bak Klepp, og rykket dermed ned for andre gang. Med unntak av de tre øverste og det siste laget var det svært jevnt, bare 10 poeng skilte Røa på fjerde og Liungen på 11.-plass.


== Tabelltips ==
Kilde: Aftenposten, lørdag 26. april 2003, Dagbladet, torsdag 24. april.Der Klepp gjorde det bedre enn tabelltipset til Aftenposten i 2002, var de sammen med Asker og Arna-Bjørnar en skuffelse i 2003. Trondheims-Ørn og Fløya var imidlertid positive overraskelser i forhold til tipset. Dette gjaldt i enda større grad Dagbladet, som bommet kraftig på Fløya, men ellers hadde et relativt ryddig tips.


== Tabell ==


== Toppscorere ==
15 mål:
 Bente Musland, Arna-Bjørnar
 Marianne Pettersen, Asker
 Solveig Gulbrandsen, Kolbotn
12 mål:
 Tonje Hansen, Kolbotn
 Ingunn Sørum, Liungen
11 mål:
 Elene Moseby, Team Strømmen
 Heidi Pedersen, Trondheims-Ørn
9 mål:
 Ingrid Camilla Fosse-Sæthre, Arna-Bjørnar
 Kjersti Thun, Asker
 Christine Bøe Jensen, Kolbotn
8 mål:
 Veronica Stefanussen, Fløya
 Lene Espedal, Klepp
 Brit Sandaune, Trondheims-Ørn


== Referanser ==


== Eksterne lenker ==
Oversikt over alle serierundene
Sluttabell
Toppscorere
7 mordere i bakhold

7 mordere i bakhold (originaltittel: The Last Run) er en amerikansk kriminal-thriller og dramafilm fra 1971 regissert av Richard Fleischer. Filmen handler om en tidligere gangster fra Chicago som har bosatt seg i Portugal. Etter ni års fravær fra bransjen ta han på seg et siste oppdrag. Det går ut på å frakte en rømling fra Portugal til Frankrike. På turen oppstår det imidlertid et trekantdrama mellom sjåføren, rømlingen og dennes venninne. Hovedrollen spilles av George C. Scott, mens sentrale biroller spilles av Tony Musante, Trish Van Devere og Colleen Dewhurst.
Den amerikanske filmanmelderen Roger Ebert gav den 2 av 4 stjerner.


== Handling ==
Harry Garmes er en aldrende amerikansk karriere-forbryter som en gang var veldig aktiv innenfor organiserte kriminalitet i Chicago-området. Han lever nå i selvpålagt eksil i Albufeira, en liten fisker-landsby i det sørlige Portugal. Han søker sporadisk følgesvenn fra Monique, en lokal prostituert.
Uventet får Harry en jobb, hans første faste jobb på ni år, for å kjøre en rømt drapsmann Paul Rickard og mannens kjæreste Claudie Scherrer gjennom Portugal og Spania til Frankrike. Han aksepterer denne jobben. I løpet av turen, forfølges Harry og hans passasjerer av både politiet og Harrys tidligere kriminelle samarbeidspartnere.


== I rollene ==
(utvalg)

George C. Scott ....  Harry Garmes
Tony Musante ....  Paul Rickard
Trish Van Devere ....  Claudie Scherrer
Colleen Dewhurst ....  Monique
Aldo Sambrell ....  Miguel (as Aldo Sanbrell)
Antonio Tarruella ....  Motorcycle Policeman


== Referanser ==


== Eksterne lenker ==
(en) 7 mordere i bakhold på Internet Movie Database 
(no) 7 mordere i bakhold hos Filmfront 
(da) 7 mordere i bakhold i Danmark Nationale Filminstitut 
(en) 7 mordere i bakhold på AllMovie 
(en) 7 mordere i bakhold på Turner Classic Movies 
(en) 7 mordere i bakhold på Rotten Tomatoes
Toppserien 2004

Toppserien 2004 besto av 10 lag. Det var den femte sesongen av Toppserien og den nittende sesongen i den øverste landsdekkende divisjonen for kvinner. Trondheims-Ørn var regjerende mester og Medkila og Sandviken rykket opp før sesongen.
Toppserien 2004 ble vunnet av Røa foran Trondheims-Ørn. Røa vant serien i sin fjerde sesong i Toppserien, som er den korteste tiden et lag har brukt fra opprykk til seier. Det var også første gang et Oslo-lag vant serien. I den motsatte enden av tabellen rykket Arna-Bjørnar og Medkila rykket ned. Det ble første gang siden 1998-sesongen at Sandviken var Bergens beste lag. 


== Tabelltips ==
Kilde: Aftenposten, lørdag 17. april 2004 
Som i 2003 var Fløya den store positive overraskelsen, og også Røa og Sandviken gjorde det bedre enn forventet. Kolbotn og Team Strømmen ble årets skuffelse i forhold til tabelltipset. Der Aftenposten hadde tre plasseringer rett i 2003, hadde de ingen i 2004.


== Tabell ==


== Toppscorere ==
20 mål:
 Kristy Moore, Fløya
17 mål:
 Elene Moseby, Team Strømmen
 Ragnhild Gulbrandsen, Trondheims-Ørn
12 mål:
 Tonje Hansen, Kolbotn
11 mål:
 Melissa Wiik, Asker
10 mål:
 Solveig Gulbrandsen, Kolbotn
9 mål:
 Ingrid Camilla Fosse-Sæthre, Arna-Bjørnar
 Kjersti Thun, Asker
 Tone Heimlund, Fløya
 Siv Elin Byberg, Klepp
8 mål:
 Heidi Pedersen, Trondheims-Ørn


== Eksterne lenker ==
Oversikt over alle serierundene
Sluttabell
Toppscorere
Breer på Island

Isbreene på Island dekker om lag 11% av landarealet på øya og har hatt stor innvirkning på landskapet i landet. Det forsvinner anslagsvis elleve milliarder tonn is hvert år. Det er fryktet at de siste vil være borte innen år 2200.Mange islandske isbreer ligger over vulkanene, slik som Grímsvötn og Bárðarbunga, som ligger under den største isbreen, Vatnajökull. Kalderaen til Grímsvötn er 100 km² stor og den til Bárðarbunga er 60 km². Når det oppstår vulkansk aktivitet under en isbre, kan dette føre til smelting av mye is og videre at smeltevannet brått strømmer ut fra breen i en katastrofeflom, på islandsk kalt jökulhlaup. 


== De største isbreene på Island ==


== Se også ==
Islands geografi
Okjökull


== Referanser ==


== Eksterne lenker ==
Nasjonal landmåling på Island
Kimry

Kimry (russisk: Кимры) er en by sør i Tver oblast i Russland. Den ligger ved elva Volga, ved samløpet med Kimrka, rundt 130 km øst for Tver. 


== Historie ==
Kimry ble første gang nevnt i dokumenter i 1546, som en travel skomaker- og handelslandsby på Volgas venstre bredd. Den delen av Kimry som ligger på høyre bredd, kjent som Savjolovo begynte først å vokse i 1901, da en jernbane knyttet den til Moskva. Kimry fikk innvilget bystatus i 1917. Mange gamle trebygninger og kirker finnes fremdeles i Kimry.


== Demografi ==
Befolkningsutvikling:


== Referanser ==


== Eksterne lenker ==
(ru) Offisielt nettsted 
(en) Kimry – kategori av bilder, video eller lyd på Commons
Motorisk enhet

En motorisk enhet består av en motorisk nervecelle i ryggmargens forhorn, nervecellens nervefiber, eller utløper, og de muskelfibrene nervecellen forsyner med impulser.
Antall muskelfibrer i en motorisk enhet kan variere fra et fåtall til et tusentalls.
Basic Instinct

Basic Instinct er en amerikansk erotisk-thriller fra 1992 regissert av Paul Verhoeven. Hovedrollene spilles av Michael Douglas og Sharon Stone. 
Filmen vakte mye oppsikt da den kom og ble den fjerde mest innbringende filmen på verdensbasis i 1992.


== Handling ==
Etterforskeren Nick Curran (Michael Douglas) har nettopp fått en vanskelig sak å løse. En mann er funnet drept med en ishakke, og alt ved mordet virker å være inspirert fra den seneste boken til den suksessfulle og forføreriske forfatteren Catherine Tramell (Sharon Stone). Dette gjør henne til hovedmistenkt, men samtidig som etterforskningen pågår oppstår det en voldsom seksuell spenning mellom Nick og Catherine. Deres forhold blir satt på prøve da enda flere bevis dukker opp som tyder på at Catherine er skyldig. Nick havner etterhvert i et dilemma hvor han lar seg manipulere og forføre om hverandre.


== Om filmen ==
Basic Instinct vakte mye oppstyr og oppmerksomhet da den kom i 1992. Reaksjonene kom på bakgrunn av de relativt direkte seksuelle skildringene i filmen, samt volden. Filmen vakte også protester fra lesbiske og homofile organisasjoner fordi de mente at lesbiske ble fremstilt som psykopatiske mordere i filmen.Filmen ble en stor publikumsuksess. Den kostet ca. 49 millioner dollar å spille inn, men tjente inn over 117 millioner dollar på kino bare i USA, og over 353 millioner dollar på verdensbasis. I Norge spilte filmen inn nesten 17 millioner kr på kino. Den ble den fjerde mest innbringende filmen på verdensbasis.Den fikk blandet mottakelse av kritikerne og har fått 53 % på Rotten Tomatoes. Den amerikanske filmkritikeren Roger Ebert gav den to av fire stjerner. Variety gav den meget god omtale.Scenen der Stone under avhør krysser bena og ikke har noe undertøy på, er i dag blitt til en av de meste kjente scener i filmhistorien.


== I rollene ==
(utvalg)

Michael Douglas ....  Det. Nick Curran
Sharon Stone ....  Catherine Tramell
George Dzundza ....  Gus Moran
Jeanne Tripplehorn ....  Dr. Beth Garner
Denis Arndt ....  Lt. Philip Walker
Leilani Sarelle ....  Roxy
Bruce A. Young ....  Andrews
Chelcie Ross ....  Capt. Talcott
Dorothy Malone ....  Hazel Dobkins
Wayne Knight ....  John Correli


== Referanser ==


== Eksterne lenker ==
(en) Basic Instinct på Internet Movie Database 
(no) Basic Instinct hos Filmfront 
(sv) Basic Instinct i Svensk Filmdatabas 
(da) Basic Instinct i Danmark Nationale Filminstitut 
(fr) Basic Instinct på Allociné 
(nl) Basic Instinct på MovieMeter 
(en) Basic Instinct på AllMovie 
(en) Basic Instinct på Turner Classic Movies 
(en) Basic Instinct på Rotten Tomatoes 
(en) Basic Instinct på Metacritic
Dina Jewel

Dina Jewel (født Nanna Grønnevik; 1. februar 1978) er en norsk tidligere pornofilmskuespiller. Hun presenteres i noen videoer som dansk, kledd i bikini med det danske flagger. Hun forlot pornoindustrien i 1999.I juni 2005 var hun involvert i en mindre skandale ved et svensk legemiddelfirma; sjefen for firmaet ble fratatt stillingen da det ble kjent at Dina Jewel var blitt leid inn som konsulent for å intervjue rusavhengige.


== Filmografi ==
Sexsvindlaren
Smörgåsbord
Smörgåsbord 2
Svenska pumor
Tjejer kan


== Referanser ==


== Eksterne lenker ==
(en) Dina Jewel – kategori av bilder, video eller lyd på Commons 
(en) Dina Jewel på Internet Movie Database 
(en) Dina Jewel hos The Movie Database 
(en) Dina Jewel på Adult Film Database 
(en) Dina Jewel på Internet Adult Film Database
Fylkesvei 1076

Fylkesvei 1076 går mellom Heia og Oven i Råde kommune. Veien er 5,3 km lang.
Frem til 2019 hadde veien betegnelsen fylkesvei 351.


== Kommuner og knutepunkter ==

 Råde
116Fylkesvei 116 Heia
Endepunkt Oven


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1076
(no) Statens vegvesen – trafikkmeldinger
Alf Petter Høgberg

Alf Petter Høgberg (født 1. oktober 1971) er en norsk professor ved  Institutt for offentlig rett ved Det juridiske fakultet ved Universitetet i Oslo. Hans forskning spenner over disiplinene avtalerett, kontraktsrett, strafferett og allmenn rettsteori. Høgberg var tilknyttet advokatkontoret Wikborg Rein i perioden 1999–2005. Høgberg var formann i Norsk forening for rettsfilosofi i perioden 2001–2009 og nordisk hovedredaktør av det rettsvitenskapelige tidsskriftet Retfærd i perioden 2007–2009.


== Eksterne lenker ==
Hjemmeside ved UIO
(no) Publikasjoner av Alf Petter Høgberg i forskningsdokumentasjonssystemet CRIStin
(no) Publikasjoner av Alf Petter Høgberg i BIBSYS
Barstadvik

Barstadvik er en bygd i Ørsta kommune i Møre og Romsdal fylke i Norge. Grunnkretsen Barstadvik hadde 305 innbyggere pr 1. januar 2012.
Barstadvik er en u-dal med godt jordbruksland i dalbunnen og høye fjell på hver side av dalen. Barstaddalen løper nord-syd mot Storfjorden i nord. På vestsiden av dalen ligger fjellet Klovekinn (920 moh.) med den karakteristiske Masdalkloven (977 moh.). På dalens østside ligger Romestrandshornet (911 moh.) og Ramoen (1419 moh.) (også kalt Jønshorn). En sidedal til Barstaddalen er Molladalen, en hel dalbotn omkranset av høyalpint landskap med pigger og tagger og et eldorado for fjellklatrere.
Barstadvik har barneskole og samvirkelag med bensinpumpe. Næringsveier var tradisjonelt landbruk med gressproduksjon, storfe og sauehold samt fiske. Turisme er en økende næringsvei. Barstadvik har noe fiskeindustri. Bygda ligger ellers nær Ålesund, slik at en kan pendle frem og tilbake.
Alpelue

Alpelue, også kalt baskerlue eller bare basker, er ei myk lue som er lagd av ull, har flat, rund pull og mangler lueskygge eller brem. Betegnelsene «alpelue»  og «baskerlue» henger sammen med regionale draktskikker hos baskerne på begge sider av Pyreneene og brukes om hverandre i Norge, men alpelua, oppkalt etter de blå uniformsluene til franske alpejegere (Chasseurs Alpins fra 1889), var opprinnelig litt videre enn baskerluene.Luetypen er den samme som den historiske baretten, en praktisk, varm og svalende bonde- og gjeterlue i regnavstøtende ullfilt som var lett og billig å lage. Store, flate baretter ble populære i Europa på 1500-tallet. Luetypen utviklet seg tidlig på 1900-tallet til tettsittende bereter,  uniformsluer som etter første verdenskrig har blitt vanlig for soldater og politifolk over hele verden.
Masseproduksjon av enkle, svarte alpeluer begynte i Spania og Frankrike på 1800-tallet, og luene forbindes fortsatt ofte med disse landene. Baskerluer har siden blitt både moteplagg og ikonisk og stereotypisk kjennetegn for fattige kunstnere, franske bønder, motebevisste bohemer, intellektuelle kulturfolk, sofistikerte feminister, revolusjonære aktivister og andre grupper.


== Historie ==
Alpeluer er en videreføring av de brede barettene, flate luer som var utbredt som moteplagg i Europa sist på 1400-tallet og gjennom hele 1500-tallet. Myke, varme baskeluer ble tradisjonelt brukt av baskerne i Nord-Spania, mens alpeluer var i bruk som uniformslue for blant andre franske alpejegere. Myke alpeluer var dessuten en del av det tradisjonelle arbeidsantrekket for bønder og gjetere i blant annet Spania og Frankrike. Alpeluer ble på slutten av 1800-tallet også populære blant kunstnere og akademikere i Paris og andre steder. Fra 1920-tallet ble modellen til alminnelig sports- og fritidslue både for kvinner og menn, og ble fra 1930-tallet også et moteplagg i Norge, ofte med et ungdommelig, kunstnerisk og akademisk preg. Alpeluer er siden særlig blitt brukt i form av militære bereter, små, runde, myke uniformsluer som er vanlige i de fleste land.
Alpeluer er ofte av tovet ull eller filt, men kan også strikkes og hekles. I dag er store, fargerike alpeluer med stilk eller dusk igjen noe brukt som moteplagg for kvinner.

		
		
		


== Se også ==
Barett – myk, flat hatt fra 1500-tallet
Beret – liten, militær barett


== Referanser ==


== Eksterne lenker ==
(en) Berets – kategori av bilder, video eller lyd på Commons 
Kort om bruken av alpeluer blant kultureliten i Norge
«DigitaltMuseum: Søk:  'alpelue'». DigitaltMuseum. Besøkt 21. mai 2012.
Barett

Barett er en rund eller mangekantet, myk lue eller hatt med flat pull. Baretter i forskjellige varianter var vanlige i Europa på  1500-tallet, men er fortsatt i bruk i form av alpeluer og militære bereter.


== Historie ==

		
		
		


=== Baretter i dag ===


=== Etymologi ===
Ordet barett er lånt via tysk barett (også i formen birret) fra det franske barette eller béret og italienske baretta og berretto, et ord som er avledet av det latinske birrus', «en type kappe med hette». I Danmark bruker en betegnelsen baret, i Finland barett og i Sverige baskermössa for den militærlua en i Norge og på engelsk kaller beret.
Barett har på engelsk og norsk også blitt kalt bonnet.


== Se også ==
Alpe- eller baskerlue – rund, flat lue brukt i Alpene og Nord-Spania
Beret – rund, myk, militær uniformslue
Biretta – hatt båret av katolske geistlige
Toque


== Eksterne lenker ==
(en) Berets – kategori av bilder, video eller lyd på Commons 
Mønster for middelalderhatter, også barett
«DigitaltMuseum: Søk:  'barett'». DigitaltMuseum. Besøkt 21. mai 2012.
Molladalen

Molladalen er en fjelldal i Ørsta kommune på Sunnmøre. Dalen er en tverrdal til Barstaddalen. Dalen ligger vest for Hjørundfjorden, lengst nord på Ørstahalvøya i Sunnmørsalpene. Dalen er omkranset av bratte og taggete fjellformasjoner. Det finnes en rekke pinakler som er ettertraktede klatremål. Fjellene rundt dalen blir omtalt med fellesnevneren Molladalstindane. De mest kjente toppene er:

Ramoen  1419 moh.(Jønshornet)
Randers topp og
Mohns topp.I dalbunnen ligger flere vann. Det største, Storevatnet, ligger 774 moh.
Molladalen er et yndet mål for fjellklatrere. Det er utgitt en klatrefører for området.
Fra Melbøsætra i Barstadvik er det merket sti til Molladalen. Stien går først i bjørkeskog, så i fjellmyr og har en luftig passasje over et sva ved inngangen til Molladalen. Mister en fotfestet her, vil en fort ramle ned svaet og ut i Molladalselva som fosser i et hjel om lag 20 høydemeter under stien. Her er det hengt opp en stålwire som en kan holde seg fast i. En bør regne minst 2 timers gange før en har nådd inn i dalen fra Barstadsætra. Molladalen kan også nås fra Ytre Standal over Molladalsskaret på 990 moh.
Molladalen har av bønder i Barstadvik vært brukt til sauebeite. I 1864 ble 76 sauer drept da de ble jagd ut for et stup av en bjørn.


== Eksterne lenker ==
Klatrefører
Scuderia Toro Rosso

Scuderia Toro Rosso (italiensk for Red Bull Stall) var et Formel 1-lag eid av drikkevareprodusenten Red Bull. Det hadde sin debut i 2006-sesongen etter at Paul Stoddart solgte Minardi i slutten av 2005. Toro Rosso var søsterlaget til Red Bull Racing og ble brukt til å 
utvikle førere frem til det endret navn til AlphaTauri i 2020.
Laget debuterte i 2006 med en modifisert versjon av 2005-bilen til Red Bull og nedtrimmede V10-motorer fra Cosworth, som også ble brukt av Red Bull året før. Siden 2007-sesongen har laget kjørt med V8-motorer lever av Ferrari, en kontrakt de arvet fra søsterlaget da de gikk over til Renault-motorer. Franz Tost, tidligere ansatt i BMW's motorsportavdeling, har ledet laget siden de debuterte. Frem til 2009-sesongen hadde både Red Bull og Toro Rosso nesten identiske biler som følge av at de begge kjøpte bilene fra samme konstruktør. Dette ble det endret på til 2010-sesongen, hvor regler sier at alle konstruktører må konstruere bilene sine selv, uten samarbeid med andre lag.
I 2008 sikret laget sin første og eneste pole position og seier, på hjemmebane i Italia med den tidligere BMW Sauber-testføreren Sebastian Vettel. Dette sørget for at juniorteamet til Red Bull tok sin første seier før seniorlaget.


== Fullstendige Formel 1-resultater ==
(Forklaring) (resultater i fet skrift indikerer pole position, resultater i kursiv indikerer raskeste runde)

Noter til tabellen:

Note 1:  - Brøt løpet, men ble klassifisert ettersom han hadde fullført over 90% av løpsdistansen.
Note 2:  - Renault-motor merket som Toro Rosso.


== Eksterne lenker ==
Offisielt nettsted 
(en) Scuderia Toro Rosso – kategori av bilder, video eller lyd på Commons 
(en) Scuderia Toro Rosso – galleri av bilder, video eller lyd på Commons
Erik Krogstad

Erik Johs. Krogstad (født 20. mai 1949 i Trondheim) er en norsk oversetter. 


== Utdannelse ==
Han er utdannet cand. philol. fra Universitetet i Oslo (1980).


== Oversetter ==
Hans første oversatte bok var Michael Endes Den uendelige historie i 1984. Pr. 2008 hadde han oversatt over 40 skjønnlitterære titler, både romaner, noveller og gjendiktninger  av lyrikk, fra engelsk, tysk, svensk og dansk.


=== Oversettelser (utvalg) ===
Årstallet i parentes angir når verket ble utgitt på norsk. 

Michael Endes Momo (1986)
Khalil Gibrans Mesterens stemme (1996)
Mikael Niemis Populærmusikk fra Vittula (2001)
Jette Kaarsbøls Den lukkede bok (2004)
James Meeks Kjærlighetens utposter (2007)
Kjell Westös Der vi engang gikk (2007).


=== Medlemskap og verv ===
Han ble medlem av Norsk Oversetterforening i 1988, og var leder av Faglig råd og Stipendkomitéen i Norsk Oversetterforening 2002-2007. 


=== Priser og utmerkelser ===
Krogstad har vunnet følgende oversetterpriser:

Kulturdepartementets oversetterpris 1984 for Michael Endes Den uendelige historie;
Bastianprisen for barne- og ungdomslitteratur 1997 for Cecilie Ekens Kongebarnet.
Bokklubbenes skjønnlitterære oversetterpris 2014, for sitt samlede virke.


== Fotballspiller ==
Han har spilt 578 fotballkamper som spiss for Sportsklubben Oslo-Ørn i perioden 1976 – 2007.


== Referanser ==
Cullinandiamanten

Cullinan var verdens største diamant. Den ble senere delt i flere mindre deler.
Den ble funnet i Sør-Afrika 26. januar 1905, og veide 3.106,75 karat (621,35 g). Den ble funnet av Frederick Wells, som var ansatt hos Premier Diamond Mining Company i Cullinan i Gauteng. Gruvens eier, Thomas Cullinan, gav edelstenen sitt navn.
Den største delen er montert i et av septrene i de britiske kronjuvelene. Den heter Great Star of Africa eller Cullinan I som med 530,2 karat (106,04 g) var den største slipte edelstenen i verden. Cullinan I mistet sin tittel som verdens største diamant etter at diamanten Golden Jubilee ble funnet, i den samme gruven Cullinan hadde blitt funnet, i 1985.Den nest største delen av Cullinan heter Lesser Star of Africa («Afrikas mindre stjerne») eller Cullinan II (317,4 karat – 63,48 g) og finnes også blant de britiske kronjuvelene og fremvises på Tower of London.


== Se også ==
Liste over berømte diamanter


== Referanser ==


== Eksterne lenker ==
Artikkel i Store norske leksikon
Matthew Sanders

Matthew Charles Sanders (født 31. juli 1981) kjent som M. Shadows er vokalist i Metalcore-gruppa Avenged Sevenfold.
Han er oppvokst i Huntington Beach i California, men bor nå i Orange County. Som yngre var han med i noen få andre punkband med Zacky Vengeance. Han hadde klargjort for A7X sin produsent, Murdock, at albumet de hadde jobbet med etter "City of Evil at Waking the Fallen";  ville det bli en blanding mellom synging og skriking, og at det følgende albumet etter det bare ville bli sang.Hans vokalstil er influert av Guns N' Roses, Iron Maiden, Metallica, Megadeth og Pantera. Philip Anselmo i Pantera fungerer som hans inspirasjonskilde innen "scream-vocals". Han var tidligere medlem av et punkband, kalt Successful Failure. På den tiden skrev han en sang kalt Streets som senere ble innspilt sammen med Avenged Sevenfold, og utgitt på deres første album, Sounding the Seventh Trumpet.
M. Shadows skrev også en sang, kalt M.I.A., som er dedikert til hans venner og til USA som er i krig. Mange trodde at sangen ble laget fordi gruppa var politisk engasjert, men Shadows avkreftet påstandene om at bandet var et politisk band.På All Excess DVD-en deres fortalte han også, som resten av medlemmene, om hvordan de fikk artistnavnet sitt. Sanders forklarte at navnet "Shadows" hadde opprinnelse fra tiden i High School, hvor han var beskrevet som en "Shady(Shadow)" person. M-en er et akronym til fornavnet hans, siden han ikke kunne fordra kallenavnet Matt.


== Gjesteopptredener ==
The River av Good Charlotte (Vokal)
Buffalo Stampede av Cowboy Troy (Vokal)
Savior, Saint, Salvation av Bleeding Through (Vokal)
Entombed We Collide av Death By Stereo (Vokal)
This Is Not The End av Death By Stereo (Vokal)
Like Always av A Permanent Holiday (Vokal)
Nothing To Say av Slash(Vokal)
I Let Go av Eighteen Visions (Music Video Cameo)
Requiem The Confession (Produsert Album)
Turn Out The Lights av Steel Panther (Vokal)
Sandpaper av Fozzy


== Eksterne lenker ==
Offisielt nettsted 
(en) M. Shadows – kategori av bilder, video eller lyd på Commons 
(en) Matthew Sanders på Internet Movie Database 
(en) Matthew Sanders hos The Movie Database 
(en) Matthew Sanders på Discogs 
(en) Matthew Sanders på MusicBrainz 
(en) Matthew Sanders på Spotify 
(en) Matthew Sanders på AllMusic